Ձիթայուղով բրուսկետա
**Բրուսկետա** (Իտալերեն արտասանություն՝ [bruˈsketta] ( լսել)), իտալական խոհանոցի անտիպաստո (նախուտեստ), բաղկացած ձիթապտղի յուղով բոված հացի կտորներից՝ համեմված սխտորով և աղով։
Տարատեսակները կարող են պարունակել լոլիկ, բանջարեղեն, լոբի, պահածոյացված միս կամ պանիր, որոնցով ծածկում են հացի շերտերը։ Ամենատարածված տեսակը լոլիկով բրուսկետան է, իսկ Իտալիայի սահմաններից դուրս ամենահայտնի բաղադրատոմսը[*փա՞ստ*] ընդգրկում է ռեհան, թարմ լոլիկ, սխտոր և սոխ կամ մոցարելա։ Բրուսկետան սովորաբար մատուցվում է որպես թեթև նախաճաշիկ։ Որոշ երկրներում հացի վրա դրված խավարտը վաճառվում է որպես բրուսկետա։ Իտալիայում բրուսկետան պատրաստվում է բրուստոլինա ջեռոցում։ Իտալիայի Աբրուցո շրջանում մատուցվում է սալյամիի *վենտրիչինա* տեսակով պատրաստված բրուսկետա։ Խոզի հում միսը մշակում, համեմում և թողնում են մեկ օր, ապա եփում, դնում հացի բաց, երբեմն բոված շերտերի վրա։ Բրուսկետան նաև հացի իրացման ձև է, որպեսզի կանխվի դրա հնանալը և փչանալը։ Տոսկանայում նախուտեստը կոչվում է *ֆետունտա* և սովորաբար մատուցվում է առանց վերին շերտի, հատկապես նոյեմբերին, տարվա առաջին ձիթայուղը համտես անելու համար։

Պատմություն
-----------

Բրուսկետոն առաջին անգամ պատրաստվել է Իտալիայում՝ 16-րդ դարի ընթացքում։ Այնուհանդերձ, ուտեստի արմատները հասնում են մինչև Հին Հռոմ, երբ ձիթապտուղ մշակողները տարվա առաջին բերքը տանում էին ձիթհան և թարմ ձիթայուղը փորձում՝ քսելով հացի շերտերին։

Արտասանություն
--------------

Իտալիայում *բրուսկետա* բառը արտասանվում է [bruˈsketta]: Անգլիախոս երկրներում բառը երբեմն անգլիականացվում է՝ *բրուշետա* (/bruːˈʃɛtə/): Բրուսկետա գոյականը առաջացել է Հռոմի բարբառի *bruscare* բայից, որ նշանակում է «բովել ածխի վրա»։ Հացը բովելու և ապա թարմ, նոր մզված ձիթայուղով ցողելու արարողությունը կարելի է ասել այնքան հին է, որքան Հռոմը ինքը։ Միացյալ Նահանգներում բրուսկետա կոչում են պատրաստի խճողակին՝ առանց հացի, որը վաճառվում է առանձին։

Պատկերասրահ
-----------

* Բրուսկետայի բաղադրիչներըԲրուսկետայի բաղադրիչները
* Լոլիկով բրուսկետայի բաղադրիչներըԼոլիկով բրուսկետայի բաղադրիչները
* Բրուսկետա ալա Ռոմանայի բաղադրիչներըԲրուսկետա ալա Ռոմանայի բաղադրիչները
* Բրուսկետա ալա Կապրեզեի բաղադրիչներըԲրուսկետա ալա Կապրեզեի բաղադրիչները

Տես նաև
-------

* Կրոստինի
* Անտիպաստո

Ծանոթագրություններ
------------------

1. ↑  "Bruschetta Trio". *Oil and Vinegar company website*. 2015. Retrieved 2015 թ․ դեկտեմբերի 5.
2. ↑  "bruschetta". *Hannah International Foods*. 2010. Արխիվացված է the original 2010 թ․ փետրվարի 27-ին. Retrieved 2010 թ․ հունվարի 5. `{{cite web}}`: Unknown parameter `|deadurl=` ignored (`|url-status=` suggested) (help)
3. ↑  The Dictionary of Italian Food and Drink, John Mariani. Broadway Books. New York, 1998 p. 45
4. ↑  "Fettunta Toasted bread with olive oil". Արխիվացված է the original 2012 թ․ մայիսի 9-ին. Retrieved 2012 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Sankalan Baidya. "11 Interesting Facts About Bruschetta". Արխիվացված է the original 2018 թ․ մարտի 13-ին. Retrieved 2018 թ․ մարտի 13. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "bruschetta". *Merriam-Webster Online Dictionary*. 2009. Retrieved 2008 թ․ փետրվարի 22.
7. ↑  Ayto, John (2003). *An A to Z of Food and Drink*. Oxford: Oxford University Press. p. 44.
8. ↑  Marcella Hazan, *Essentials of Classic Italian Cooking*, 0307958302, *s.v.* Bruschetta—Roman Garlic Bread
9. 1 2  Hartz-Seeley, Deborah S (2008 թ․ օգոստոսի 21). "The Toast Of Italy: Bruschetta South Florida Chefs Put Their Own Spin on Traditional Dish". *South Florida Sun-Sentinel*. p. E7. Արխիվացված է the original 2018 թ․ հոկտեմբերի 16-ին. Retrieved 2018 թ․ մայիսի 27. `{{cite news}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------


|  |  |
| --- | --- |
|  | ***Բրուսկետա***էջը Վիքիպահեստում |

* Սննդի ժամանակացույց։ Բրուսկետա և սխտորով հաց